রেইকো নাকামুরা
রেইকো নাকামুরা (জাপানি: 中村 礼子; জন্ম: ১৭ মে ১৯৮২) হলেন একজন জাপানি অলিম্পিক ও এশীয় রেকর্ড-ধারী সাঁতারু। তিনি ২০০৪ এবং ২০০৮ অলিম্পিক গেমসে অংশগ্রহণ করেছিলেন ও দু'বারই ২০০ মিটার ব্যাকস্ট্রোকে ব্রোঞ্জ পদক জয়লাভ করেছেন। ২০০৮ অলিম্পিকে, নাকামুরা ৫৯:৩৬ ও ২:০৭:১৩ সময়ে যথাক্রমে ১০০ ও ২০০ মিটার ব্যাকস্ট্রোকে এশীয় রেকর্ড এবং জাপানি রেকর্ড গড়েন। ২০০৭ বিশ্ব চ্যাম্পিয়নশিপে, ১০০ মিটার ব্যাকস্ট্রোকে (১:০০.৪০) তৃতীয় হয়ে নতুন জাপানি রেকর্ড গড়েন। মাত্র আটদিন পর, তিনি আরও কম (১:০০.২৯) সময় করে জাপান চ্যাম্পিয়নশিপ জয়লাভ করেছেন।